paragraph_text: Will Wilder je serijal od sedam romana (dosad su objavljena tri) koje je napisao američki književnik Raymond Arroyo. Knjige opisuju pustolovine dvanaestogodišnjeg Willa Wildera i njegovih prijatelja Andrewa, Simona i Camille te tete Lucille. Okosnicu radnje čini Willov sukob s demonima i silama tame čiji je cilj sijati strah, napadati vjernike i uništiti pravovjerno kršćanstvo.